**PÁLYÁZATI KIÍRÁS**

**Honorácior státusz 2016/17/1**

Az Eötvös Loránd Tudományegyetem Természettudományi Karának Honorácior Bizottsága pályázatot hirdet honorácior státusz elnyerésére a 2016/17-es tanév őszi félévére.

**A pályázat célja:**

A Karon a **kiemelkedő képességű hallgatók** tehetségének kibontakoztatását szervezett keretek között segíteni.

A honorácior státuszra **pályázhat** minden olyan, az Egyetemmel hallgatói jogviszonyban álló hallgató,

- ***aki alapképzésben, vagy osztatlan képzésben rendelkezik legalább 2 lezárt félévvel,***

***- mesterképzésben folytat tanulmányokat,***

***- valamint tanulmányi, és tudományos eredményei érdemessé teszik rá.***

**A pályázat beadásának minimum feltétele:**

- ***az*** ***utolsó két aktív félév mindegyikében legalább 4,51-es kreditekkel súlyozott tanulmányi*** ***átlag,***

- ***az*** ***utolsó két aktív félévben 55 kredit*** ***teljesítése.***

**A pályázat benyújtási határideje:**

**2016. július 31.** A pályázatot kizárólag **elektronikus** **kérvény** formájában lehet benyújtani a megadott határidőig. A pályázathoz **csatolni kell az összes előírt dokumentumot,** valamint a pályázat elbírálásához szükséges **igazolásokat** az eddig elért eredményekről.

**Hiánypótlásra nincs lehetőség.**

**A hallgató pályázatának tartalmaznia kell:**

- a szakmai önéletrajzát,

- a tudományos eredményeit,

- a megelőző, lezárt féléveiben elért tanulmányi eredményeiről szóló igazolást,

- az egyéni munkatervet 2000-4000 karakter terjedelemben, amely tartalmazza a hallgató honorácior státusszal elérni kívánt célját és az ennek érdekében elvégezni tervezett feladatokat,

- a státusz keretein belül az első félévben elvégezni szándékozott kurzusok felsorolását,

- az elvégezni szándékozott kurzusok oktatásáért felelős oktatási szervezeti egység (tanszék, központ) vezetőinek hozzájárulását, valamint a hallgató szakjáért (osztatlan tanárszakos hallgatók esetében az adott szakterületért) felelős oktatónak az ajánlását,

- egy oktatói ajánlást.

A Honorácior Bizottság **a pályázat elbírálásakor kizárólag az alábbi dokumentumokat fogadja el az eddigi teljesítések igazolására**:

- TDK és OTDK: oklevél,

- az egyetemi tanulmányok idején nemzetközi, rangos országos, egyetemi, kari, szakterületi versenyeken elért eredmény: oklevél, vagy a verseny szervezője által kiállított igazolás,

- publikációk, kizárólag a szakterület, valamint a Honorácior Bizottság által szakmailag elismertnek tekintett nemzetközi illetve hazai folyóiratban megjelent cikk: a publikáció első oldala (elektronikus publikáció esetén a címtől az absztrakt, vagy az első bekezdés végéig), valamint link teljes publikáció eléréséhez,

A pályázat beadási határideje előtt egy hónappal, 2016. június 30-ig, írásban kikérhető a Honorácior Bizottság szakmai állásfoglalása a folyóiratról, melyben a publikáció megjelent. A Bizottságnak címzett állásfoglalás kérést Török Gabriella hivatalvezetőnél lehet leadni.

- konferencia előadás vagy poszter, kizárólag a szakterület, valamint a Honorácior Bizottság által szakmailag elismertnek tekintett nemzetközi illetve hazai konferencián: konferencián való részvételt igazoló lap, a konferencia programjának aktuális része, valamint link a konferencia eléréséhez,

A pályázat beadási határideje előtt egy hónappal, 2016. június 30-ig, írásban kikérhető a Honorácior Bizottság szakmai állásfoglalása a konferenciáról, amelyen a hallgató előadott, vagy posztert mutatott be. A Bizottságnak címzett állásfoglalás kérést Török Gabriella hivatalvezetőnél lehet leadni.

- kutatásban való részvétel: a kutatásvezető rövid, maximum egy oldalas írásbeli összefoglalása a kutatás céljáról, az eddig elért eredményekről (ha már vannak) és a pályázó kutatásban való részvételének szerepéről és arányáról.

**Pályázatok eredménye:**

Az elbírált pályázatok eredményéről a pályázó a Neptunban, személyes üzenet formájában értesül.

A pályázattal kapcsolatos kérdésekkel szükség esetén Török Gabriella hivatalvezetőt lehet keresni a torok.gabriella@ttk.elte.hu e-mail címen.

A pályázat kiírása a HKR 27/A-E §-án, valamint a Kari Tanács által elfogadott, a karra vonatkozó szabályozáson alapul.

ELTE TTK

Honorácior Bizottság